राहुल गांधी ने कहा- कश्मीर के हालात को लेकर जेटली को पहले ही चेताया था – MH One News
कश्‍मीर के मौजूदा हालात को लेकर कांग्रेस उपाध्‍यक्ष राहुल गांधी ने केंद्र सरकार पर निशाना साधा है. राहुल गांधी ने कहा है कि उन्‍होंने कुछ महीने पहले ही इस संबंध में रक्षा मंत्री अरुण जेटली को आगाह कर दिया था.
राहुल गांधी ने कहा, ‘6-7 महीने पहले अरुण जेटली मुझसे मिले और मैंने उनसे कहा कि आप कश्मीर को सही तरीके से संभाल नहीं पा रहे हैं और उसे आग में झोंक रहे हैं.’ हालांकि तब अरुण जेटली ने राहुल गांधी को जवाब देते हुए कहा कि कश्‍मीर में शांतिपूर्ण हालात हैं.
राहुल गांधी ने एनडीए सरकार पर कश्मीर को लेकर राजनीति करने का भी आरोप लगाया. उन्‍होंने कहा कि एनडीए सरकार कश्मीर में राजनीतिक हितों के चलते देश के लिए समस्या पैदा कर रही है. राहुल गांधी ने कहा, ‘कश्मीर भारत की ताकत है और मौजूदा सरकार कश्मीर को देश की कमजोरी बना रही है.’
गौरतलब है कि कांग्रेस उपाध्‍यक्ष का यह बयान ऐसे समय में आया है, जब एक दिन पहले गृह मंत्री राजनाथ सिंह ने कश्‍मीर समस्‍या का किसी भी कीमत पर समाधान निकालने का आश्‍वासन दिया है. उन्‍होंने कहा कि हम कश्‍मीर कर स्‍थायी समाधान निकालेंगे. राजनाथ ने वार्ता के भी संदेश दिए. उन्‍होंने कहा कि जो वार्ता की पहल के लिए तैयार हैं, सरकार उनसे वार्ता करेगी.
Arun JaitleykashmirRAHUL GANDHI